**Սեսիլ Կենգե Կեշետու** (իտալ.՝ Cécile Kyenge Kashetu, օգոստոսի 28, 1964(1964-08-28), Kambove, Վերին Կատանգա, ԿԴՀ), իտալացի քաղաքական գործիչ, ինտեգրման նախարար Էնրիկո Լետայի կառավարությունում։ Երկրի առաջին սևամորթ նախարարը։

Կենսագրություն
--------------

Ծնվել է Կոնգոյում, կրթությամբ ակնաբան է։

Բնակվում է Իտալիայում 1983 թվականից, որտեղ եկել էր սովորելու։

Կիենգը դարձել է Իտալիայի քաղաքացի՝ ամուսնանալով իտալացու հետ։ 2004 թվականին Մոդենայի շրջաններից մեկում ընտրվել է որպես տեղական պատգամավոր՝ Ձախ դեմոկրատներ կուսակցությունից։

2013 թվականին ընտրվել է պատգամավորների պալատ և 2013 թվականի մարտի 19-ից անդամակցել է Դեմոկրատական կուսակցության խմբակցությանը։ 2013 թվականի մայիսի 7-ից եղել է երրորդ հանձնաժողովի անդամ (օտարերկրյա գործեր և կապեր եվրոպական երկրների հետ), 2014 թվականի հունիսի 25-ին վաղաժամկ վայր է դրել պատգամավորական մանդատը։

2013 թվականի ապրիլի 28-ից մինչև 2014 թվականի փետրվարի 22-ը Լետտի կառավարությունում ինտեգրման հարցերով նախարար է եղել։ Նախարար նշանակվելուց անմիջապես հետո, 2013 թվականի ապրիլի վերջին, իր հասցեին մի շարք վիրավորական արտահայտություններ է ստացել, որոնք կապված են եղել նրա ծագման հետ, հատկապես ծայրահեղ աջ քաղաքական գործիչներից, ինչին Սեսիլ Կյենգեն հայտարարել է, որ ինքը սևամորթ է և հպարտանում է դրանով։

Նախարարի հասցեին ռասիստական արտահայտությունները շարունակվել են նաև հետագայում։ 2013 թվականի հուլիսին սենատոր Ռոբերտո Կալդերոլին նախարարին համեմատել է օրանգուտանի հետ, սակայն ավելի ուշ ներողություն է խնդրել և իր արտահայտությունն անհաջող կատակ անվանել։ Նույն ամսվա վերջում Իտալիայի Դեմոկրատական կուսակցության նիստում Սեսիլ Կյենգեի վրա բանան են նետել։

Ինտեգրման նախարարը վրդովմունք է առաջացրել աջակողմյան ակտիվիստների մոտ` հանդես գալով ներգաղթյալների` Իտալիայի քաղաքացիություն ստանալու ընթացակարգերի պարզեցման համար։

2013 թվականի հունիսի 24-ին՝ Յոզեֆա Իդեմի պաշտոնաթողությունից հետո, նրա պարտականությունները վերաբաշխվել են կառավարության մյուս անդամների միջև։ Մասնավորապես, Երիտասարդության հարցերի դեպարտամենտը և Քաղաքացիական ազգային ծառայությունը հանձնվել են Սեսիլ Կենգեի իրավասությունը։

2014 թվականին կայացած եվրոպական ընտրությունների ավարտին նա Դեմոկրատական կուսակցությունից ընտրվել է Եվրախորհրդարանի անդամ, եղել է սոցիալիստների և դեմոկրատների առաջադիմական խմբակցության անդամ։ Աֆրիկայի, Կարիբյան ավազանի և Խաղաղ օվկիանոսի երկրների և ԵՄ հավասարության խորհրդարանական վեհաժողովում Իտալիայի պատվիրակության նախագահի տեղակալ է, Քաղաքացիական ազատությունների, արդարադատության և ներքին գործերի հանձնաժողովի և Համաաֆրիկյան խորհրդարանի հետ հարաբերությունների պատվիրակության անդամ։

2019 թվականի Եվրոպական ընտրություններում նա իր թեկնածությունն է դրել Իտալիայի հյուսիսարևելյան ընտրատարածքում, սակայն քվեարկության արդյունքներով պարտվել է։

2019 թվականի հուլիսին Լոդիի 60-ամյա անանուն բնակիչը դատապարտվել է 6 ամսվա ազատազրկման՝ 2013 թվականին թռուցիկներ պատրաստելու և բաժանելու համար, որոնցում Սեսիլը պատկերվել էր կապիկի տեսքով։ Նրան միաժամանակ դատապարտել են հավելյալ ութ ամսով, քանի որ նրա բնակարանում խուզարկության ընթացքում հայտնաբերվել է ֆաշիստական ռեգալիա և ռազմական տեսակի փամփուշտներ

Ընտանիք
-------

Կենգեն ամուսնացած է Դոմենիկո Գրիսպինոյի հետ, ով 2019 թվականի փետրվարին մասնակցել է Կաստելֆրանկո Էմիլիայի կոմունայի խորհրդի ընտրությունների Հյուսիսային լիգայի ցուցակով։ Radio 24-ի «Zanzara» ծրագրում նա հայտարարել է, որ կնոջ հետ չի քննարկել իր մտադրությունները, ինչպես նաև չի վրդովվում «Aiutiamoli a casa loro» կարգախոսից (Օգնենք նրանց իրենց տանը), որը, նրա կարծիքով, Սալվինին անհրաժեշտ է միայն կուսակցության ներքին պառակտումը կանխելու համար։

Ծանոթագրություններ
------------------

1. ↑
2. 1 2 3 4  В Италии расследуют факты оскорбления чернокожего министра — Сесиль Киенге назвали «конголезской обезьяной» — Эхо Москвы, 02 мая 2013
3. 1 2 3  Италия: за «конголезскую обезьяну» ответят Archived 2020-11-29 at the Wayback Machine. — Եվրոնյուզ, 05 мая 2013
4. ↑  "Cécile Kyenge, per la prima volta nel governo un ministro di colore" (in իտալերեն). Արխիվացված է the original 2013 թ․ մայիսի 18-ին.
5. ↑  "KYENGE Cecile" (in իտալերեն). Իտալիայի պատգամավորների պալատ. Retrieved 2015 թ․ հունվարի 24. `{{cite web}}`: Cite has empty unknown parameter: `|description=` (help)
6. ↑  "Governo Letta (28/04/2013 - 21/02/2014)" (in իտալերեն). Governo Italiano. Retrieved 2014 թ․ փետրվարի 28. `{{cite web}}`: Cite has empty unknown parameter: `|description=` (help)
7. 1 2 3 4  "Первого чернокожего итальянского министра закидали бананами :: Общество :: Top.rbc.ru". Արխիվացված է the original 2013 թ․ հուլիսի 30-ին. Retrieved 2013 թ․ հուլիսի 27. `{{cite web}}`: Unknown parameter `|deadlink=` ignored (`|url-status=` suggested) (help)
8. ↑  "Josefa Idem si dimette dopo colloquio con Letta" (in իտալերեն). la Repubblica.it. 2013 թ․ հունիսի 24.
9. ↑  "Kashetu KYENGE". *Deputati* (in իտալերեն). Европейский парламент. Retrieved 2015 թ․ հունվարի 24.
10. ↑  "Europee 2019, i non eletti famosi: dalla Santanchè a Cecile Kyenge" (in իտալերեն). Blitz Quotidiano. 2019 թ․ մայիսի 28. Retrieved 2019 թ․ հուլիսի 30.
11. ↑  "Lodi: aveva ritratto l'ex ministra come una scimmia, condannato a sei mesi" (in իտալերեն). la Repubblica. 2019 թ․ հուլիսի 29. Retrieved 2019 թ․ հուլիսի 30.
12. ↑  "Il marito di Cécile Kyenge si candida con la Lega: «Sono persone perbene»" (in իտալերեն). Corriere della Sera. 2019 թ․ փետրվարի 5. Retrieved 2019 թ․ փետրվարի 5.

Արտաքին հղումներ
----------------

* Giorgio Dell’Arti (2014 թ․ փետրվարի 28). "Cécile Kyenge Kashetu". *Cinquantamila Giorni* (in իտալերեն). Corriere della Sera. Արխիվացված է the original 2015 թ․ հունվարի 28-ին. Retrieved 2015 թ․ հունվարի 24. `{{cite web}}`: Cite has empty unknown parameter: `|description=` (help); Unknown parameter `|dead-url=` ignored (`|url-status=` suggested) (help)
* Sergio Rame (2013 թ․ ապրիլի 27). "Chi è Cécile Kyenge, primo ministro di colore" (in իտալերեն). il Giornale. Retrieved 2015 թ․ հունվարի 24. `{{cite web}}`: Cite has empty unknown parameter: `|description=` (help)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | Եվրախորհրդարան |
|  |
| 

|  Չափորոշչային վերահսկողություն |
| --- |
|  |
| BNF: 169132915 · GTAA: 238219 · ISNI: 0000000430719470 · LCCN: no2014039026 · SUDOC: 195552849 · VIAF: 308181242 · WorldCat VIAF: 308181242 |

 |

 |